**Európska konferenčná liga UEFA** je klubovou futbalovou súťažou medzi európskymi tímami. Usporadúva ju organizácia UEFA. Jej založenie bolo oficiálne oznámené v roku 2018 a jej prvý ročník sa odohral v sezóne 2021/2022. V poradí európskych klubových súťaží je tretia, za Ligou majstrov a Európskou ligou. Prvým víťazom súťaže sa stal AS Rím.

História
--------

UEFA hovorila o možnosti ďalšej súťaže od roku 2015, aby rozšírila možnosti ďalších medzinárodných zápasov tým klubom, ktoré sú obvykle vyradené v predkolách LM a EL. 2. decembra 2018 UEFA oficiálne oznámila, že sa súťaž rozbehne na prvý trojročný cyklus v rokoch 2021–2024. Pracovný názov bol *Európska liga 2*. Oficiálny názov bol zverejnený 24. septembra 2019 po zasadnutí UEFA v Ľubľane.

Formát
------

### Predkolá

Podobne ako v Lige majstrov sa kvalifikácia delí na dve časti – majstrovskú a ligovú (nemajstrovskú). Na rozdiel od LM sa v majstrovskej časti objavia len tímy, ktoré boli vyradené v predkolách LM a potom boli presunuté do predkôl Európskej konferenčnej ligy.

Nasadenie tímov bude záležať na koeficiente krajiny a poradí v rebríčku UEFA:

* Krajiny na 1. – 5. mieste rebríčku UEFA budú mať v súťaži jeden klub;
* Krajiny na 6. – 15. mieste rebríčku UEFA budú mať v súťaži dva kluby;
* Krajiny na 16. – 50. mieste rebríčku UEFA budú mať v súťaži tri kluby;
* Krajiny na 51. – 55. mieste rebríčku UEFA budú mať v súťaži dva kluby;
* Lichtenštajnsko nemá vlastnú ligu, do Európskej konferenčnej ligy vstupuje víťaz domáceho pohára nezávisle na poradí krajiny v rebríčku UEFA

Žiadna z krajín nebude mať viac miest v európskych pohároch oproti stavu do roku 2021, ale Európska konferenčná liga bude zameraná skôr pre kluby z krajín, ktoré sú v rebríčku UEFA na nižších miestach.

### Skupinová fáza a vyraďovacia fáza

Základných skupín je 8, v každej z nich sú 4 tímy. Vyraďovacia fáza sa skladá z osemfinále, štvrťfinále, semifinále a finále. Do osemfinále postupujú víťazi skupín; tímy na druhých miestach budú hrať jedno "kvalifikačné kolo" proti tímom na tretích miestach v základných skupinách Európskej ligy.

Víťaz súťaže bude mať zaistený postup a právo štartu v nasledujúcom ročníku skupinovej fázy Európskej ligy.

Sezóny
------

| Sezóna | Víťaz | Skóre | Finalista | Štadión |
| --- | --- | --- | --- | --- |
| 2023/24
Podrobnosti |  |  |  |  |
| 2022/23
Podrobnosti | Anglicko  **West Ham United** | 2 : 1 | Taliansko Fiorentina | Fortuna Aréna Praha |
| 2021/22
Podrobnosti | Taliansko  **AS Rím** | 1 : 0 | Holandsko Feyenoord Rotterdam | Air Albania Stadium Tirana |

Referencie
----------

1. ↑   *Pracovný názov Európska liga 2* [online]. iDnes, [cit. 2018-12-02]. Dostupné online.
2. ↑   *Finále futbalovej Ligy majstrov v roku 2023 oslávi 100 rokov Wembley* [online]. iDnes, [cit. 2019-09-24]. Dostupné online.
3. ↑   *UEL2 Access List 2021–2024* [online]. UEFA, [cit. 2018-12-02]. Dostupné online.

Pozri aj
--------

* Liga majstrov UEFA
* Európska liga UEFA

Externé odkazy
--------------

* Oficiálna stránka UEFA

Zdroj
-----

*Tento článok je čiastočný alebo úplný preklad článku UEFA Europa Conference League na anglickej Wikipédii.*

| * z
* d
* u
Zoznam sezón Európskej konferenčnej ligy UEFA |
| --- |
| Sezóny | 
* 2021/22
* 2022/23
* 2023/24
* 2024/25

 |